**FARSKÉ OZNAMY – filiálky NEMČICE Farnosti Topoľčany**

**14. nedeľa v cezročnom období**

(4.7.2021 – 11.7.2021)

▪ **Sv. omše v týždni a ich úmysly**:

*Pondelok*: 9.00 h. Za zdravie a Božie požehnanie rodinu

*Piatok*: 18.00 h. + Jozef a Mária Vindišoví a ich rodičia

*Nedeľa*: 9.00 h. Jubileum: Poďakovanie za dožitých 50 r. života

▪  **Liturgický kalendár týždňa:**

*Pondelok*: Sv. Cyrila a Metoda, slávnosť našich vierozvestov

*Utorok*: Sv. Márie Goretti, panny a mučenice

*Sobota*: Panny Márie v sobotu

*Nedeľa*: 15. nedeľa v cezročnom období

▪ V dnešnú nedeľu 4.7. máme určenú celodennú poklonu farnosti pred Sviatosťou Oltárnou. Sviatosť Oltárna bude vyložená po sv. omši, ktorá je o 10.30 hod. O 15.00 hod. sa bude modliť Korunka Božieho milosrdenstva a od 17.15 sa farníci z Nemčíc budú predmodlievať modlitbu posvätného ruženca. O 18.00 hod. bude p. dekan viesť záverečnú pobožnosť spojenú s eucharistickým požehnaním a sv. omšu o 18.30 hod.

▪ Ako býva zvykom, počas letných prázdninových a dovolenkových mesiacov nebude bývať v stredy večer v Nemčiciach sv. omša (bude iba v piatok, nedeľu a veľký sviatok).

▪ V pondelok 5.7. je cirkevný i štátny sviatok našich vierozvestov sv. Cyrila a Metoda. V daný deň sa koná v Nitre o 10.00 hod. na Svätoplukovom námestí pri divadle Cyrilo-metodská národná púť. U nás vo farnosti budeme mať sv. omše nasledovne: vo farskom kostole v Topoľčanoch budú o 6.30; 8.00; 10.30; 18.30 hod. a na filiálke v Nemčiciach o 9.00 hod. Súčasne v daný sviatočný deň pracovného pokoja nebudú prirodzene úradné hodiny kancelárie farského úradu.

▪ V nemocničnej kaplnke počas leta budú bývať sv. omše vyhradené pre pacientov a personál nemocnice vždy v sobotu o 17.00 hod. s platnosťou na nedeľu.

▪ V nedeľu 11.7. sa koná púť na Mechovičku. Sv. omšu o 10.30 hod. tam bude celebrovať pán biskup Mons. František Rábek.

▪ Z rozhodnutia pp. Františka prišlo k úprave Litánií k sv. Jozefovi. Ich schválený upravený text je k dispozícii v sakristii kostola a bude aj na farskom webe.

▪ V týždni sme robili ešte dokončievacie práce ohľadne montáže nového kotla v kostole. Nový kotol na rozdiel od predošlého je už kondenzačný. A tak treba odkvapávajúcu vodu z kotla niekde odvádzať. Preto sa otvorila dlažba vedľa dverí na chórus, aby tam prevŕtaním cez stenu sme sa napojili kondenzom do odtokovej rúry, ktorá je v zemi.

▪ Ďakujeme všetkým dobrodincom, ktorí podporili dnešnú zbierku na dobročinné a charitatívne diela pápeža Františka (*Halier sv. Petra*). Všetkým vyslovujeme srdečné Pán Boh zaplať a odmeň!